4.+Κοινωνικοποίηση+και+Facebook

[[image:http://blog.toplingo.com/wp-content/uploads/2009/04/facebook_4_phone_vs_pc.jpg width="276" height="256"]]
====Η ραγδαία ανάπτυξη των νέων τεχνολογιών έφερε στην επιφάνεια έναν διαφορετικό τρόπο επικοινωνίας περισσότερο διασκεδαστικό από εκείνους που μέχρι τώρα γνωρίζαμε. Πριν από εφτά περίπου χρόνια ένας Αμερικανός φοιτητής κατόρθωσε να αλλάξει σχεδόν εξ'ολοκλήρου την επικοινωνία των ατόμων καθώς και να διαμορφώσει ως έναν βαθμό την προσωπικότητα τους. Ο σχεδιασμός μιας ιστοσελίδας κοινωνικής δικτύωσης με την ονομασία** facebook ** ήταν αρκετός για να επιτύχει τα παραπάνω.==== ====Πράγματι αρκετοί είναι εκείνοι που εκφράζουν την επιθυμία τους να δημιουργήσουν έναν προσωπικό λογαριασμό στην ιστοσελίδα αναγνωρίζοντας τα οφέλη που εκείνη τους προσφέρει. Μέσω αυτής έχουν τη δυνατότητα να έρθουν σε επαφή με φίλους και συμμαθητές του παρελθόντος, να επικοινωνήσουν μαζί τους και να μοιραστούν μνήμες από το παρελθόν. Με τον τρόπο αυτό ο άνθρωπος αναπτύσσει με το πέρασμα του χρόνου στοιχεία της προσωπικότητας του όπως την ικανότητα του να συνδιαλέγεται με τους γύρω του με μεγαλύτερη άνεση και ευκολία απ'οτι θα το έκανε παλιότερα. Το ** facebook ** όπως και κάθε άλλη ιστοσελίδα κοινωνικής δικτύωσης επιτρέπει στους χρήστες να παρουσιάσουν τον εαυτό τους όπως οι ίδιοι επιθυμούν προωθώντας κατα κύριο λόγο τα θετικά στοιχεία τους. Πίσω λοιπόν από μια μάσκα ο καθένας συνομιλεί με μεγαλύτερη ευκολία με κάθε χρήστη ακόμη κι αν δεν τον γνωρίζει σε προσωπικό επίπεδο, μοιράζεται πληροφορίες και ζητά ή δίνει λύσεις σε ζητήματα που απασχολούν μεγάλο μέρος της διαδικτυακής κοινότητας. Παράλληλα αναπτύσσει την ικανότητα της αφήγησης αφού δεν είναι λίγες οι φορές που επιλέγει να κοινοποιήσει τις εμπειρίες, τις σκέψεις και τους προβληματισμούς του.==== ====Ας μην ξεχνάμε βέβαια και ορισμένες περιπτώσεις κατα τις οποίες το ** facebook **συνέβαλε σημαντικά στον εντοπισμό ατόμων που είχαν εξαφανιστεί για μεγάλο χρονικό διάστημα από την οικία τους όπως συνέβη και στην περίπτωση του άτυχου φοιτητή Patrick Trainor.==== ====Ο Patrick βρέθηκε νεκρός σε μια λίμνη μερικά χιλιόμετρα μακριά από το πάρτυ στο οποίο είχε παρευρεθεί. Οι γονείς και οι φίλοι του μη γνωρίζοντας για αρκετές μέρες το πού βρισκόταν ο άτυχος νεαρός αποφάσισαν να δημιουργήσουν μία σελίδα στο **facebook **προκειμένου να συγκεντρώσουν όσο το δυνατόν περισσότερα στοιχεία. ==== [] 

====Παρόμοιο περιστατικό συνέβη και στην Αγγλία αυτήν την φορά όμως με αισιόδοξο τέλος. Η Φράνσις Σίμψον προσπαθούσε επι χρόνια να εντοπίσει τον πατέρα της δίχως όμως αποτέλεσμα. Εν τέλει εντόπισε τόσο τον πατέρα όσο και την ετεροθαλή αδελφή της. Αφορμή στάθηκε η δημιουργία του γενεαλογικού της δέντρου μέσω του **facebook**. ====

====Λαμβάνοντας επίσης υπόψιν μας οτι ο άνθρωπος είναι ον κοινωνικό κατα τον Αριστοτέλη και έχει μέσα του την τάση να συναναστρέφεται με τους ομηλίκους του και να εξελίσσεται θεωρούμε κάλιστα το **facebook **αλλά και άλλες σελίδες με αντίστοιχο περιεχόμενο τρόπους για να το επιτύχει αυτό. Από μικρή κιόλας ηλικία τα άτομα βρίσκουν διέξοδο στις νέες τεχνολογίες και αρχίζουν σταδιακά να συνομιλούν με άλλα μέλη με τα οποία όμως έχουν κατα κύριο λόγο ίδια ενδιαφέροντα και απόψεις. Κατ'αυτόν τον τρόπο φαίνεται να διαμορφώνουν ως έναν βαθμό την προσωπικότητα και τον χαρακτήρα τους χωρίς βέβαια αυτό να σημαίνει οτι ολοκληρώνονται ως άτομα. Σε καμία περίπτωση οι διαπροσωπικές σχέσεις δεν θα μπορούσαν να αντικατασταθούν από εκείνες που αναπτύσονται μέσω μιας οθόνης. Σαφέστατα το άτομο καταφέρνει να δημιουργήσει έναν άλλον κόσμο, εικονικό, όπου εκθέτει τον εαυτό του όπως πραγματικά επιθυμεί. Απαλλάσεται από κάθε είδους φόβο και ανασφάλεια που πιθανότατα να τον εμπόδιζαν να αναπτύξει την προσωπικότητα του στον πραγματικό κόσμο και μοιάζει να κυριεύεται πλεον από το αίσθημα της αυτοπεποίθησης.====



====Μέχρι στιγμής όλα μοιάζουν ιδανικά στον κόσμο του **facebook**. Το άτομο έρχεται σε επαφή με ανθρώπους που για διάφορους λόγους έχει χάσει, συνομιλεί, παίζει παιχνίδια και γενικότερα περνά τον ελεύθερο χρόνο του κάνοντας κάτι που τον ευχαριστεί. Πίσω από όλα αυτά όμως κρύβονται μεγάλοι κίνδυνοι που αν δεν γίνουν αντιληπτοί άμεσα τα αποτελέσματα τους ενδέχεται να είναι καταστροφικά τόσο για το ίδιο το άτομο όσο και για το περιβάλλον του. ====

====Η συχνή χρήση τέτοιων ιστοσελίδων παράλληλα με την κοινωνικοποίηση του ατόμου το ωθούν στην αποξένωση από τον πραγματικό κόσμο. Το άτομο, ιδιαίτερα σε νεαρή ηλικία, περνά αρκετές από τις ώρες της μέρας μπροστά από την οθόνη ενός υπολογιστή αδιαφορώντας για όλα όσα εξελίσσονται γύρω του. Επικεντρώνεται στα εκάστοτε παιχνίδια που ενδεχομένως να παίζει, στη συνομιλία του με άλλα μέλη του ιστότοπου και μοίαζει να βρίσκεται μίλια μακριά από την πραγματικότητα. Απορρίπτει προτάσεις από τους πραγματικούς φίλους του για έξοδο αφού ο εικονικός του κόσμος φαίνεται να του ικανοποιεί τις περισσότερες από τις επιθυμίες του.====

====Σταδιακά οδηγούμαστε σε ακραίες και βίαιες συμπεριφορές κατά κύριο λόγο από ανήλικα μέλη του ιστότοπου προς το περιβάλλον στο οποίο ζουν. Οι περισσότεροι νέοι φαίνεται να προχωρούν με γοργούς ρυθμούς προς την εξέλιξη γεγονός που δεν είναι απόλυτα θετικό. Δεχόμενοι επιρροές από μεγαλύτερα σε ηλικία μέλη του ιστότοπου προβαίνουν σε ανάρμοστες για την ηλικία τους συμπεριφορές θέτοντας σε κίνδυνο ορισμένες φορές ακόμη και την ίδια τους τη ζωή.==== ====Συνοψίζοντας λοιπόν αντιλαμβανόμαστε όλα εκείνα που προσφέρει το facebook αλλά και αντίστοιχου περιεχομένου ιστοσελίδες στη διαμόρφωση της προσωπικότητας και την εξέλιξη του ατόμου. Παρ'όλα αυτά η αλόγιστη και χωρίς μέτρο χρήση αυτού ενδέχεται να έχει αρνητικές συνέπειες για το άτομο οδηγώντας το σε ανάρμοστες συμπεριφορές. Σε καμία περίπτωση βέβαια δε θα μπορούσαμε να απαιτήσουμε από τα άτομα να διακόψουν τη χρήση τέτοιων ιστοσελίδων με τη δικαιολογία οτι ελοχεύουν κίνδυνοι για την προσωπικότητα του. Εκέινο όμως που όλοι θα μπορούσαμε να κάνουμε είναι να είμαστε ιδιαίτερα προσεκτικοί σε όσα γράφουμε και κοινοποιούμε στις σελίδες κοινωνικής δικτύωσης. Οι γονείς των ανηλίκων που διαθέτουν προσωπικό λογαριασμό στις προαναφερθέντες σελίδες οφείλουν να είναι διπλά προσεκτικοί και να θέτουν όρια στη χρήση αυτών στα παιδιά τους. Έτσι αν κατορθώσουμε να βάλουμε ένα μέτρο και μια λογική στη χρήση αυτών των σελίδων δε θα είμαστε πια εκτεθειμένοι στους επιτειδείους που παραμονεύουν για να μας εξαπατήσουν, έστω και διαδικτυακά.====